**Stephen Robert Ward** (født 20. august 1985) er en irsk fotballspiller som spiller for Walsall FC.

Han har tidligere spilt for irske Bohemian FC og Wolverhampton. Han var også en del av Irlands tropp under EM i fotball 2012. Ward ankom Wolves i 2007 har, siden opprykket til Premier League i 2009, vært en fast del av førstelaget enten som venstreback, venstrekant eller i angrep.

Klubbkarriere
-------------

Ward begynte sin fotballkarriere hos Bohemian FC sommeren 2003, hvor han scoret to mål i debuten i FAI Cup i august samme år. Han scoret jevnt med seriemål og skapte interesse fra større klubber i England. Frem til slutten av 2006-sesongen hadde han scoret over 25 seriemål på litt over 90 kamper.

### Wolverhampton

Ward ble hentet til Wolverhampton Wanderers FC på prøvespill mot slutten av 2006 og lyktes i den grad at han i januar 2007 ble tilbudt en kontrakt på to og et halvt år. Ward fikk en positiv start i Football League Championship og scoret tre mål på de seks første kampene for Wolves, noe som gjorde at han ble tildelt *Championship Player of the Month Award* for februar 2007. Han spilte alle de resterende kampene ut sesongen for Wolves, og spilte også playoffkampene, som klubben tapte sammenlagt mot rivalen West Bromwich Albion FC.

I begynnelsen av 2007/2008-sesongen ble Ward flyttet ned til venstrekanten for å erstatte en langtidsskadet Matt Jarvis, og i mars 2008 ble han selv rammet av jumper's knee, som satte ham ut av spill i fire måneder og dermed resten av sesongen. Tre kamper ut i 2008/2009-sesongen ble Ward nok en gang tildelt ny posisjon, men denne gangen ned til venstreback for å erstatte en kneskadet George Elokobi. Til tross for at Wolves gikk til anskaffelse av en ny venstreback i Matt Hill, ble Ward likevel foretrukket i posisjonen, og hjalp klubben til opprykk til Premier League. 

Den påfølgende 2009/2010-sesongen startet med Ward på venstreback, men en bruskskade satte ham ut av spill resten av høstsesongen. Da han returnerte i desember spilte han over 22 seriekamper og bidro til at klubben klarte å unngå nedrykk ved slutten av sesongen. I 2010/2011-sesongen ble Ward brukt i flere posisjoner, enten som venstreback, venstrekant eller i angrep. Hans første mål i Premier League kom da han som spiss scoret kampens eneste mål i bortekampen mot Liverpool FC på Anfield den 29. desember 2010. Resten av sesongen bidro han til at klubben klarte å berge plassen og unngå nedrykk.

2011/2012-sesongen startet med at Ward ble matchvinner i den første kampen mot Blackburn Rovers FC, men fra september 2011 til februar 2012 vant Wolves kun fire kamper og befant seg i bunnsjiktet på tabellen. Manager Mick McCarthy ble deretter sparket og erstattet av hans assistent Terry Connor, men hverken Connor eller Ward som visekaptein, klarte å forhindre nedrykk ved slutten av sesongen. Ward skrev for øvrig under på en tre og et halvt års kontrakt i november 2011.

### Brighton & Hove Albion

Etter at Wolves rykket ned til Football League One (tredje nivå) i 2013 var Ward en av flere spillere som ble tilgjengelig for overgang av klubbens nye manager Kenny Jackett. Den 16. august 2013 ble Ward lånt ut til Brighton & Hove Albion FC for hele 2013/2014-sesongen, hvor han fikk 44 seriekamper og bidro til at klubben endte på en playoffplass. 

### Burnley

Den 15. august 2014 meldte Ward overgang fra Wolverhampton til den nyopprykkede klubben Burnley FC i Premier League, hvor han skrev under på en treårskontrakt.

Landslagskarriere
-----------------

Ward fikk sin landslagsdebut for det irske herrelandslaget i Nations Cup borte mot Nord-Irland den 24. mai 2011, en kamp som endte 5–0 og hvor Ward tegnet seg på scoringslisten med ett mål. Han spilte deretter i flere kvalifiseringskamper til EM 2012, og scoret et mål i playoffkampen mot Estland som gjorde at Irland ble kvalifisert til EM i fotball 2012. Han ble så tatt ut i EM-troppen i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Han ble tatt ut i Irlands EM-tropp til EM i Frankrike 2016.

Meritter
--------

Wolverhampton Wanderers
* Football League Championship (1): 2008/2009

Referanser
----------

1. ↑   Diario AS, oppført som Stephen Robert Ward, AS.com athlete ID ward/19678[Hentet fra Wikidata]
2. ↑   transfermarkt.com, Transfermarkt spiller-ID 34691, besøkt 9. oktober 2017[Hentet fra Wikidata]
3. ↑
4. ↑  «3 Stephen Ward». Arkivert fra originalen 14. august 2021. Besøkt 14. august 2021.
5. ↑  Wolves.co.uk – Ward Ready To Sign Arkivert 10. september 2012 hos Wayback Machine. (Publisert 15. januar 2007, besøkt 31. mai 2012)
6. ↑  BBC.co.uk – Wolves star earns February honour (Publisert 4. mars 2007, besøkt 31. mai 2012)
7. ↑  Birmingham Mail – Football: Ward glad at lucky escape. (Av Paul Berry. Publisert 8. mars 2008, besøkt 31. mai 2012)
8. ↑  BBC.co.uk – Mick McCarthy praises Wolves' match-winner Stephen Ward (Publisert 30. desember 2010, besøkt 31. mai 2012)
9. ↑  Wolves.co.uk – Match Report: Blackburn vs Wolves 2011 Arkivert 12. mai 2012 hos Wayback Machine. (Besøkt 31. mai 2012)
10. ↑  Wolves.co.uk – A New Deal For Wardy Arkivert 22. august 2012 hos Wayback Machine. (Publisert 12. november 2011, besøkt 31. mai 2012)
11. ↑  Wolves.co.uk – Four Players Transfer Listed Arkivert 29. oktober 2013 hos Wayback Machine. (Publisert 24. juni 2013, besøkt 17. august 2014)
12. ↑  BBC.com – Stephen Ward joins Brighton as Gordon Greer signs new deal (Publisert 16. august 2013, besøkt 17. august 2014)
13. ↑  BBC.com – Stephen Ward: Burnley sign long-serving Wolves defender (Publisert 15. august 2014, besøkt 17. august 2014)
14. ↑  BBC.co.uk – Rep of Ireland 5-0 N Ireland (Publisert 24. mai 2011, besøkt 31. mai 2012)
15. ↑  RTE.ie – Ireland qualify for Euro 2012 (Av Glenn Mason. Publisert 15. november 2011, besøkt 31. mai 2012)
16. ↑  FAI.ie – EURO 2012 squad named (Publisert 7. mai 2012, besøkt 31. mai 2012)
17. ↑  Her er alle EM-troppene

Eksterne lenker
---------------

* (en) Stephen Ward – UEFA Rediger på Wikidata

* (en) Stephen Ward – Transfermarkt Rediger på Wikidata

* (en) Stephen Ward – national-football-teams.com Rediger på Wikidata

* (en) Stephen Ward – WorldFootball.net Rediger på Wikidata

* (en) Stephen Ward – Soccerbase.com Rediger på Wikidata

* (en) Stephen Ward – FootballDatabase.eu Rediger på Wikidata

* (en) Stephen Ward – EU-Football.info Rediger på Wikidata

* (en) Stephen Ward – FBref Rediger på Wikidata

* (es) Stephen Ward – as.com Rediger på Wikidata

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |

| * v
* d
* r
Irlands tropp – EM i fotball 2016 |
| --- |
| 
* 1 Westwood
* 2 Coleman
* 3 Clark
* 4 O'Shea
* 5 Keogh
* 6 Whelan
* 7 McGeady
* 8 McCarthy
* 9 Long
* 10 Keane (k)
* 11 McClean
* 12 Duffy
* 13 Hendrick
* 14 Walters
* 15 Christie
* 16 Given
* 17 Ward
* 18 Meyler
* 19 Brady
* 20 Hoolahan
* 21 Murphy
* 22 Quinn
* 23 Randolph
* Landslagstrener: O'Neill

 | Det irske flagget |